**Aalborg: EuroEyes sætter fokus på livskvalitet til infoaften**

***Når EuroEyes den 23. september holder infoaften på Helnan Phønix Hotel i Aalborg, vil fokus være på, hvordan øjenoperationer kan være med til at forbedre livskvaliteten mærkbart.***

Er du træt af at bruge briller eller kontaktlinser, og har de mindsket din livskvalitet, så er der håb forude. Teknologien har nemlig gjort det muligt at slippe af med de forhadte læsebriller og andre synshjælpemidler ved hjælp af en operation, der ombytter øjenlinser med nedsat funktion til fuldt funktionsdygtige nye linser. Du kan høre mere om mulighederne til infoaften hos Helnan Phønix Hotel 23. september fra klokken 19.00-21.00.

*–* *Linseudskiftningen er en afprøvet operationsform, og hos EuroEyes har vi forfinet behandlingen, så vi er blandt de absolut bedste. Vores kirurger har mange års erfaring, og vi mærker i øjeblikket en større og større efterspørgsel på operationen, fordi danskerne ikke vil lade sig begrænse af briller, når de har muligheden for at slippe*, forklarer Jannik Boberg-Ans, der er cheflæge hos EuroEyes i Aalborg.

*–* *Vi har mange patienter, der har forringet livskvalitet på grund af synsproblemerne, og de får på mange måder et nyt liv efter øjenbehandlingen*, fortsætter han.

**Mange tilfredse patienter**

Tilfredshed er et nøglebegreb for EuroEyes, og øjenklinikken har da også mange tilfredse patienter på de fem klinikker rundt om i landet. Hos kundetilfredshedsitet Trustpilot.dk får EuroEyes således en score på 9,6 ud af 10 af deres patienter, og det glæder cheflægen.

*–* *Det er glædeligt, at vi er den bedst bedømte øjenklinik af patienterne, og den tillid forsøger vi at leve op til hver dag. Vi giver folk en god oplevelse og deres fulde syn igen, og det afspejles i den store tilfredshed fra patienterne*, siger Jannik Boberg-Ans*.*

*–* *Ud over de åbenlyse fordele, der er forbundet med en brillefri hverdag, får man også en række andre fordele med i købet, når de slidte linser udskiftes. For det første behøver man ikke at bekymre sig om på sigt at få grå stær, da man udskifter den linse, hvor den grå stær udvikler sig. Desuden eliminerer man også bygningsfejl samt risikoen for en række andre øjensygdomme*, påpeger Jannik Boberg-Ans*.*

Tilmelding til infoaftenen skal ske på [www.euroeyes.dk/infoaftener](http://www.euroeyes.dk/infoaftener) eller telefon 7027 4553.

***EuroEyes*** *består af 23 klinikker i Danmark, Kina og Tyskland, som korrigerer synsfejl med linseudskiftning samt nyeste laserteknologi. Klinikkerne har behandlet over 300.000 patienter for alle grader af nærsynethed, langsynethed, bygningsfejl og grå stær. Desuden opereres stadig flere for alderssyn for at undgå brug af læsebriller.* [*www.euroeyes.dk*](http://www.euroeyes.dk)